정조 14년 · 목
狀啓以爲賑穀請得私賑穀折米六千石內各穀九千二十一石四斗零邑驛鎭堡自備各穀一萬五千七十九石零富民願納各穀六千七百六十七石十一斗五升零都合各穀三萬八百六十八石六升零作折米一萬八百石一斗三升零內各穀一萬九千三百九十三石十一斗八升零折米六千六百十七石五斗三升零南關飢民三十萬七千十口分賑下各穀一萬一千四百七十四石三斗七升零折米四千一百八十二石十斗九升零北關飢民十三萬八千四百六十一口分賑下請得賑穀中餘在折米二千四百三十一石十三斗五升零還會錄于本衙門各邑賑民口數穀數竝與私賑長津富寧茂山會寧鍾城而依定式別具成册監封上送于賑恤廳穀物取用成册修送于備邊司各邑驛鎭堡自備穀鹽醬藿富民戶願納穀數依例別單登聞○別單道內設賑邑長津富寧茂山會寧鍾城等邑略加論列其中赴任未久政績未著者只擧前官察訪邊將旣無臨民之責又無殊異之績故依例不爲擧論城津還賑之政與守令無異故一體論列其他殘鎭之捐廩自備各邑富戶之願納補賑俱極嘉尙北關賑政專賴評事彈壓之力褊裨又能得人評事卽臣管下評事裨之請賞萬萬猥屑而從前此輩每多貽羞之事敢此冒陳俾爲勸後之助竝令該廳稟處願納中五十石以下依新頒定式自臣營或差相當之任或減烟戶之役以爲激勸之地○安邊前府使魚錫定出自宰列年又衰老而不遺細務親執簿書倉逋則逐處巡檢公貨則竝充虧欠本府田案久無形體而官給物力改謄營案大擬釐正未及燈志救急則雖以對揚之意略略擧行別無能否之可論自備各穀六十石十一斗四升府使韓光綮自備稷十二石一斗二升德源府使趙啓人不粗俗心則坦白修堤贍學已登繡啓厚賞激武能知先務修忠節之碑而遐俗聳感恥苛瑣之政而凡事不苟救急則與安邊一般自備各穀九石四斗一升零文川前郡守李顯道性頗執滯謂或可取糴糶則以彌縫爲事訟理則以臆決爲能且其情理難於官遊故處以五日京兆全無一事施措至於賑政旣不張大尤無足稱高原郡守柳相燁官事無滯說瘼頗詳除炭草之役窮戶多賴貿公下之米巡還不乏救急則詳察民勢而不早不晩問疾則不憑杜報而必審必愼斗小之邑治自恢恢自備各穀一百九十九石十三斗二升永興前府使任屹自臣赴任之路連絡道途者皆是永民故昨年殿最至以流氓爲題荐値歉荒自速罪戾更無可言性本直遂事不依違怨謗四起逃避相續而不顧利害準糴乃已雖曰以此賑糶倉有餘粟不恤民情不能安接之罪宜所甘心自備各穀四百石府使徐有臣仰體宸憂一念愛民已自踰嶺之初路逢永民則傾出橐錢面面派給風聲所播民情洽然及夫莅任以後廣濟普施唯恐不及官庭乞糧雖百數十輩不使一人空還流戶之還接者倍加撫摩呱孩之遺棄者另飭搜訪蔚有來暮之譽不負簡畀之重自備鹽四十五石十三斗四升零定平縣監李禹昌六載居官一味謹畏春夏民勢比諸隣邑稍勝而還賑接濟不以瓜熟少忽交倉之逋旋卽發覺耳牟之弊稍能除減自備耳麥五十石咸興前判官兪漢敦督糴之罪臣實爲首而民之疑怨反歸本官至謂之以歉爲豐外此不虞之毀非情之謗因以譸張乃若其情則非出厲民賑濟之資綽有措置而澹拙之性不知沽衒信心做去自取狼狽自備各穀六百五十四石十斗鹽十五石六斗九升零洪原前縣監閔師宣善治之願出於誠心憂勞之色溢於面目家無菽水之具而鳩聚殘廩之餘旣償民逋且補賑資而信人猶已檢下稍疏歲前畢糴明有可據之證驗春後催科似或田稅之未收自備各穀九十三石二斗零北靑府使柳知養莅任以來庭不設箠楚之具愛民以誠口不絕撫摩之言空廨四窮之賑蓋寓古人遺法官廚乞兒之養深體聖朝令典課農則製忠君孝親之曲而俾作相勸之謠牖俗則講小學家禮之書而懋盡成就之方人無大小各得歡心故流戶非少於他境不駭聽聞糴品非精於他邑亦無怨咨自奉恩諭去益殫竭勞瘁成疾不自暇恤自備鹽二十二石十斗零醬二石七斗四升零甘藿十四同四十九注之零利城前縣監張齊斗本自無識何足求備糴戶分等之規賑口精抄之法貧富莫逃緩急有序旣少流離又無捐瘠家在北關風力素輕而不知屈伸自速怨謗一巡白給之還曾已設言於民間而施至四月反招群疑雖於麥嶺分俵何不早思處地自備鹽二十石一斗三升醬十二石十三斗五升零甘藿五同四十三注之零端川前府使洪允復邑是尤甚始失民望還穀則操切太過賑口則剋削已甚怨謗大起不勝聒耳及至春巡還民賑民攀車擁馬指點路傍累累之土曰此亦餓莩彼亦餓莩擧措驚駭景色危遑故旣治亂民又治鄕色以爲兩鎭之地旬月之間頓變前規盡請久置之穀厚加式例急發嶺貿之米廣施賙濟應機彌縫隨時變通跡其終始可謂警悟自備各穀二千四百九十九石四升零鹽六十八石五斗八升零甲山前府使黃泰彥屢經郡邑非無履歷而昨年瓜期乃在秋後意在歸裝全不飭糴所謂所捧亦多虛穀及夫失時之後計無奈何歸之於歲而本邑雖曰荐歉安有境內各鎭則各捧自活之資而主鎭之官乃反乞穀於各鎭哉且其他勢四塞無處可移將何所恃而行此危道旣移各鎭之粟又移北靑之粟又請嶺貿之米幾乎盡劉僅得延活一念之非貽害此極雖其末乃恐㥘頗費心力自備之數至過千石倉而有穀則萬包之多亦非所惜安用渠區區自備爲哉得不補失功不掩罪自備耳麥一千四百七十三石十斗鹽二石二斗九升零三水前府使韓光近持己也簡莅民以慈革名色不正之徵遐俗改觀禁山商侵撓之弊各鎭亦憚而塗抹賑糶費盡貧婦之勞憂瘁日夜益添阿睹之患決難久任纔已貶遞自麥備耳三百六十七石十三斗四升鹽一斗二升零長津府使許任二年在官一不問家燔造之役不煩民力賙濟之資出自官廩本府以新設之邑聚散無常規模未立兼以流入之戶各隨其類互相爲黨弱肉强吞吏鄕濫悍而年旣衰老遜於威猛刑不鋤梗民或受病自備麥八耳百九十一石六升吉州前牧使柳心源吏才雖或不逮誠慤本自有餘樂聞規警事無遂非之失廣採民言頗得任使之人船運隣穀除飢民遠輸之勞別給役糧墾災杜將棄之土眞實做去是以有濟自穀備各一千三百四十七石十斗三升零鹽十四石二斗五升零醬九石二斗九升零藿六十九同三注之零明川府使鄭宇朋人旣周通兼有氣力而交遞乃在冬初捧糴未免失時萬包還賑之資專靠隣邑則其所分等而排比也視他倍艱而始以必死之意痛加査櫛終行廣濟之政殆無遺漏對飢民而老淚汪然捐官廩而盡歸賑備年近七十日食糲飯自備各穀一千六百五十五石三斗二升鹽三十九石九升零醬三十石四斗七升零藿三十八同三十五注之鏡城判官趙雲紀預知秋事失稔先自牟還督捧而本邑漁所明澗等杜殆無異於明吉之災社一邊慰撫一邊董飭鏡城之牛馬盡歸明吉明吉之穀盡歸鏡城而畢竟明吉之民反哺鏡城之穀鏡民埋怨勢所必至方其移劃之際萬餘包艱捧之穀一朝與人而一無周遮之報惟以均是國民易地皆然之意誨諭大小與受惟謹深得命吏之體大有活隣之功捐廩濟飢齎糧問疾自是小惠有不足云自備各穀二百五石五斗三升零鹽十石六斗三升零醬七石一斗四升零藿九十八同四十八注之零富寧府使李汝節一自移陞之後益勉圖報之心凡係民事不憚勞苦捧糴極精四隣皆願移受要路設粥一夫恐或顚連守令之各私其民自是通患而獨能均視無少斳惜自南而入者自北而出者凡過其境輒皆受而接之捐廩私濟數亦夥然至於還戶尤用加倍之力斗斛之剩搜剔均派旬日之間精抄別救自備各穀九百五十六石二斗七升鹽二十八石醬三石藿十同十注之茂山前府使李晦植外似精明內實昏錯北關民事專係還政願賑者少願還者多蓋以還亦賑也兼有加式其能否在於分等而虛實莫察取舍乖當鄕豪疊受下戶偏漏本領旣誤節目何論私賑之多不足補過茂於六鎭最稱樂土隣近流民例以茂爲歸適當彼此俱歉之時非無主客俱困之慮而或令作農安接或令依願發還豈無其道而作爲禁所橫截要路或冀其活而望望入去忽漫見阻殊殊還出氣象淺短景色愁沮比諸富寧豈不可愧自備各穀五百六十石鹽三十石醬二十藿二百同石會寧府使姜五成寬猛相濟威惠竝行扶病赴任乃在深冬而太半未收之糴不令而準捧品又精實民得賴活公物之虧欠者完聚法禁之弛廢者察飭紀律改觀邊門有恃自備各穀二百二十二石六斗二升鹽三石五升零醬一石九斗九升零鍾城前府使吳載紹隨事圖報誠心愛民遘癘之戶竭力救濟過時之葬厚給埋瘞災社無告之類則捐廩全活官府不急之需則以時蠲除優游不迫上下相安自備各穀七十六石十一斗鹽五石醬一石穩城前府使徐美修莅任之後若無猷爲不言之中自有施措心籌民穀之總手叩賑糶之數轉移少而隣不受病排比精而巡不艱乏加式之增減緩急得宜分等之進退權衡自持吏憚其明民愛其慈自備各穀一百六十八石十三斗二升零醬二石三斗二升零藿十一同三十六注之零慶源府使李顯宅雖欠剛果亦自安詳以言乎糶政則自捧自活以言乎賑事則捐廩捐俸少無推剝之怨亦有蠲恤之惠一此不懈則可期無憂自備各穀六百五十二石十三斗四升零鹽九石十四斗九升零醬三石十四斗七升零藿九同二十四注之零慶興前府使李元謙言多浮夸事或癡汰而糴賑之政綽有能幹先行社里籍記貧富抄其最無依最難捧之民置諸不捧秩而一邊救急就其有根着有田土之類屬諸準捧秩而一包無遺竟能不請他粟自活其民營閫公用之需隣近預下之穀左右拮據方便鳩合經紀最早事無窘乏自備各穀七百三石五斗九升零鹽二十二石二斗醬九石八斗城津僉使李翼純兩歲賙賑一味誠勤盡捐殘薄之廩大施撫摩之政逐戶躬審賑口無冤漏之怨間巡白給還民有均惠之頌自備各穀三百十九石一斗六升零鹽二斗二升零醬三石一升藿七同二十八注之零前府使兪碩柱以評事軍官窮村僻社無不遍察驛路官廚惟恐貽弊賑口之冤漏者一一抄付流民之遑汲者面面安集且能謹潔操心足洗前後幕屬之恥宜有褒賞激勸之道居山前察訪高殷泰自備各穀二十三石九斗雲寵萬戶李萬吾自備各穀十一石十三斗零同仁權管成道明自備耳麥九石十三斗二升梨洞萬戶朴道曾自備各穀一百十石一斗八升零鹽十二斗五升零雙靑權管李宗樑自備各穀四十六石八斗三升零鹽二石九斗九升零黃土歧權管權成彩自備各穀四十八石十二斗三升零鹽八斗五升零西北前僉使趙齊崚自備耳麥一百三十七石八斗六升零高嶺僉使姜膺煥自備各穀二百二十五石七斗乶下僉使李彥章自備各穀二十四石一斗二升零柔遠僉使朴天柱自備各穀二百十一石七斗四升零美錢僉使李時得自備各穀二十二石九斗七升永達萬戶尹宗鐸自備各穀三石二斗六升零黃拓坡權管吳敬良自備各穀一百九十九石一斗五升零鹽三石四斗一升零醬三石四斗一升零藿八同十九注之零訓戎僉使李明奎自備各穀四十九石一斗五升阿山萬戶柳維自備各穀二百九石一斗四升零乾原權管康就日自備各穀一百六十四石三斗零安原權管李聖彩自備各穀二石十三斗五升○富民願納秩永興府折衝金宗翼耳麥一百四十石折衝金錫夢耳麥一百二十石出身朴徵憲耳麥一百三十石咸興府折衝尹在咸各穀二百二十石折衝尹麟瑞各穀一百五十石折衝南漢吉各穀一百三十五石折衝朴世珽各穀一百三十石折衝權昌質耳麥一百二十石折衝李載默耳麥一百十七石折衝尹宗德耳麥一百十五石出身咸就仁耳麥二百石閑良梁運海耳麥一百二十石北靑府嘉善成文柱折衝申亨郁閑良康潤五竝耳麥二百石端川府出身崔擎天各穀二百石幼學金鍊各穀一百石閑良金夏淡各穀一百石出身沈泰蕃各穀八十石嘉善金泰金各穀七十五石幼學李萬實閑良劉興周閑良金聲振出身金昌運閑良金行得竝各穀五十五石出身金成郁各穀六十五石三水府前權管金聖鼎各穀二百十三石九斗四升零出身李光佑耳麥二百石吉州牧折衝都萬休各穀一百石閑良鄭東運各穀六十六石十一斗九升鏡城府折衝李碩臣折德裕折衝方友範折衝池衝崔興仁竝各穀一百石茂山府折衝楊必濬折衝金百璘折衝趙允璧閑良鄭再周閑良李烇閑良金兌采閑良崔圭采竝耳麥一百石折衝尹道殷稷一百石鍾城府折衝金昌信閑良李寧竝耳麥一百十石穩城府折衝朴光秀各穀一百三十三石慶源府閑良黃繼業稷一百五石慶興府前僉使金汝瑚耳麥一百二十石嘉善金兌慶耳麥一百三十石前權管金聖鼎耳麥一百五石折衝朴師燁耳麥二百石閑良安處義耳麥一百十石